EUROPOS PARLAMENTO IR TARYBOS REGLAMENTAS (EB) Nr. 399/2009
2009 m. balandžio 23 d.
iš dalies keičiantis Tarybos reglamento (EB) Nr. 1172/98 dėl krovinių vežimo keliais statistinių ataskaitų nuostatas, susijusias su Komisijai suteiktais įgyvendinimo įgaliojimais
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 285 straipsnio 1 dalį,
atsižvelgdami į Komisijos pasiūlymą,
atsižvelgdami į Europos ekonomikos ir socialinių reikalų komiteto nuomonę (1),
laikydamiesi Sutarties 251 straipsnyje nustatytos tvarkos (2),
kadangi:
(1)
Tarybos reglamente (EB) Nr. 1172/98 (3) numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (4).
(2)
Sprendimas 1999/468/EB iš dalies pakeistas Tarybos sprendimu 2006/512/EB (5), kuriuo nustatyta reguliavimo procedūra su tikrinimu, taikytina patvirtinti bendro pobūdžio priemones, skirtas iš dalies pakeisti neesmines pagrindinio dokumento, priimto laikantis Sutarties 251 straipsnyje nustatytos tvarkos, nuostatas.
(3)
Pagal Europos Parlamento, Tarybos ir Komisijos pareiškimą (6) dėl Sprendimo 2006/512/EB tam, kad reguliavimo procedūra su tikrinimu būtų taikoma jau galiojantiems pagal Sutarties 251 straipsnyje nurodytą procedūrą priimtiems teisės aktams, jie turi būti pataisyti laikantis taikomų procedūrų.
(4)
Kalbant apie Reglamentą (EB) Nr. 1172/98, Komisijai turėtų būti suteikti įgaliojimai nustatyti renkamų duomenų pobūdį bei priedų turinį, valstybių narių perduodamų statistinių ataskaitų minimalius tikslumo reikalavimus ir minėto reglamento įgyvendinimo priemones, įskaitant ir reglamento pritaikymo prie ekonominės ir techninės pažangos priemones. Kadangi šios priemonės yra bendro pobūdžio ir skirtos iš dalies pakeisti neesmines to reglamento nuostatas, jos turi būti patvirtintos pagal reguliavimo procedūrą su tikrinimu, nustatytą Sprendimo 1999/468/EB 5a straipsnyje.
(5)
Todėl Reglamentą (EB) Nr. 1172/98 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Pakeitimai
Reglamentas (EB) Nr. 1172/98 iš dalies keičiamas taip:
1.
3 straipsnio 4 dalis pakeičiama taip:
„4. Renkamų duomenų pobūdį ir priedų turinį nustato Komisija. Ši priemonė, skirta iš dalies pakeisti neesmines šio reglamento nuostatas, patvirtinama pagal 10 straipsnio 3 dalyje nurodytą reguliavimo procedūrą su tikrinimu.“;
2.
4 straipsnis pakeičiamas taip:
„4 straipsnis
Rezultatų tikslumas
Duomenų rinkimo ir apdorojimo būdai parengiami taip, kad būtų garantuojama, jog valstybių narių perduoti statistiniai rezultatai atitinka minimalius tikslumo reikalavimus, atsižvelgiant į valstybių narių kelių transporto struktūrines ypatybes. Tikslumo reikalavimus priima Komisija. Ši priemonė, skirta iš dalies pakeisti šio reglamento neesmines nuostatas, jį papildant, patvirtinama pagal 10 straipsnio 3 dalyje nurodytą reguliavimo procedūrą su tikrinimu.“;
3.
5 straipsnio 2 dalis pakeičiama taip:
„2. Šio straipsnio 1 dalyje nurodytų duomenų, įskaitant, jeigu reikia, ir šiais duomenimis pagrįstų statistinių lentelių perdavimo tvarka nustatoma pagal 10 straipsnio 2 dalyje nurodytą valdymo procedūrą.“;
4.
6 straipsnis pakeičiamas taip:
„6 straipsnis
Rezultatų sklaida
Statistinių rezultatų apie krovinių vežimą keliais sklaidos nuostatos, įskaitant skleistinų rezultatų struktūrą ir turinį, priimamos pagal 10 straipsnio 2 dalyje nurodytą valdymo procedūrą.“;
5.
9 straipsnis išbraukiamas;
6.
10 straipsnis pakeičiamas taip:
„10 straipsnis
Komiteto procedūra
1. Komisijai padeda Sprendimu 89/382/EEB, Euratomas įsteigtas Statistikos programų komitetas.
2. Jei yra nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnio nuostatas.
Sprendimo 1999/468/EB 4 straipsnio 3 dalyje numatytas laikotarpis yra trys mėnesiai.
3. Jei yra nuoroda į šią dalį, taikomos Sprendimo 1999/468/EB 5a straipsnio 1-4 dalys, 5 dalies a punktas ir 7 straipsnis, atsižvelgiant į jo 8 straipsnio nuostatas.“
2 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Strasbūre 2009 m. balandžio 23 d.